**Тақырыбы:** «Жол жүру ережесі».
**Мақсаты:** Жолда жүру ережесін есте сақтауға, оқушыларға жол белгілерін неше түрі бар, оны білу не үшін қажет, бағдаршамның, жол белгілерінің атқаратын қызметі қандай екенін үйрету. Жол ережесін есте сақтау қабілетін, қызығушылықтарын арттыру, барлығымызға ортақ қойылған тәртіпті бұзбауға тәрбиелеу.
**Көрнекілігі:** Бағдаршам, жол белгілері, жолда жүру әліппесі, жол ережесіне арналған суреттер.
**Сабақтың барысы:**
**Жүргізуші:** Біздің елімізде әр түрлі көліктер жылдан-жылға көбейіп келеді.Жаяу адамдар мен көліктегі жолаушылар саны да көбейе түсуде. Көшелер мен жолдардағы жағдай барған сайын күрделеніп келеді. Жол-көлік оқиғаларының қаупі арта түсуде. Сондықтан да жүргізушілер мен жаяу адамдардың көшелер мен жолдарда ерекше тәртіпті және мұқият болуы қажет. Жол-көлік оқиғаларының зардабынан көбіне балалар зардап шегуде. Оның себебі – көптеген мектеп оқушылары жолда жүру ережелерін әлі де болса нашар біледі. Міне, осы мақсатта біздің сыныбымызда бүгін «Жол жүру ережесі» атты жол ережелеріне арналған тәрбиелік шара өткізбекшіміз. Ендеше, қош келдіңіздер.
+**Жүргізуші:**

Арманға алда күткен асығамыз,
Біз қалай толқын атпай басылармыз.
Жол жүру ережесін жақсы біліп,
Сақтыққа тұра алатын жас ұланбыз!
Жалғайтын достастырып бар елменен,
Жолдардан тұрады ғой әлем деген,
Бүгінгі бізге келген қонақтарға
Тәрбие сағаты басталсын сәлемменен!

**Оқушылар:**

Сәлем бердік баршаға,

Келіп қалдық ортаға.

Көп сөйлемей тоқтайық,

Шарамызды бастайық.

**Инспектор:**

Көше ортасын айналдырып футбол тебер алаңға,

Көрдіңдер ғой ұмытқанды ережені далаңдап.

Ал, кәнеки, үйренейік біз де жүру тәртібін,

Ережені жақсы білер, жатқа білер бар кімің?

Кім айтады жол белгісі неше топтан тұрады?

Өздеріңе қойылатын бұл алғашқы сұрағым. (сахнаға жол белгілері атрибуттарын киген балалар шығады).

**Бағдаршам:**

Тұрамын көшенің қиылысын тұрақтап,

Қашпаймын мүдіріп, ешқандай сұрақтан.

Белгісі жолдардың төрт топтан тұрады,

Жарқырап көрінер түнде де жырақтан. (төрт топқа бөлінген жол белгілері сахна ортасына сап түзеп, қаз-қатар тұра қалады).

**Сақтандыру, ескерту белгісі:**

(қолында айналасы қызыл жолақпен көмкерілген сары түсті кең қабырғалы үшбұрыш қалқан ұстаған бала).

Қып-қызыл үшбұрыш,

Ескерту белгісі мен болам,

Қауіптен сақ бол деп сәт-сапар жолдаған.

Аман-сау жүреді жаяу да, көлік те,

Мен берген белгіні сақтаған, қолдаған.

**Тыйым салу белгісі:**

(қолында қызыл жолақпен көмкерілген, сары түске боялған дөңгелек қалқан ұстаған).

Қызылмен боялған, шеңбермін аумақты,

Тыйымшыл белгімін, қаталмын салмақты.

Мен тұрған жерлерде хақың жоқ жүруге ,

Қауіп бар, бағдарла көз салып жан-жақты.

**Міндеттеу белгісі:**

(қолында көк түсті дөңгелек қалқан ұстаған).

Белгімін көрсетер жылдамдық бағытты,

Міндетті бұрылыс, әйтпесе қауіпті.

Барлығын анықтап тұрамын жолыңда,

Абай бол, шартыңды міндетті орында!

**Нұсқау белгісі:**

(қолында көк түсті төртбұрышты қалқан ұстаған).

Баратын жеріңнің бағытын, тұрағын,

Үн-түнсіз жол сілтеп, жол нұсқап тұрамын.

Күндіз де, түнде де от болып жанады,

Көк түске боялған төрт бұрыш шырағым.

(осы кезде велосипедтің қоңырауы естіледі. Сахнаға велосипед тепкен бала шыға келеді).

**Бала:** Әй, жолда неғып иіріліп тұрсыңдар? Велосипед келе жатқанын көрмейсіңдер ме? Қағып кетсем қайтесіңдер?

**Инспектор:** Велосипед болғаны өте жақсы. Ендеше біздің жолда жүру ережелеріне арналған ертеңгілігімізге қош келдің. Оларды білу саған да қажет. Балалармен таныс. Атың кім өзіңнің?

**Бала:** Атым Зуылбек. Велосипедпен зуылдап жүремін.

(кенет Зуылбектің көзі қызыл жолақпен көмкерілген сары түсті дөңгелек белгідегі велосипедке түседі. Оны ұстаған баланың қасына келіп),

**Зуылбек:** Әй, мынау мен үшін жасалған белгі ғой...

**Инспектор:** Иә, сен үшін. Бұл белгінің аты «Велосипед жүрмейді».

**Зуылбек:** (таңдалып) Жүрмейді? Тапқан екенсің! Зуылбектің велосипеді жүрмейтін жер жоқ, білдің бе? Мен үшін бәрі де ашық. Сендерше айтқанда, қалай еді, әлгі жасыл жарық. (сақтандыру белгісін ұстаған балаға жақындайды).

**Зуылбек:** Мұны дабелгі дейді-ау. Әй, көшеге пәтер ішінде тұратын жылу батареясы не үшін керек?

(белгі атрибутын ұстаған балалар ду күледі).

**Инспектор:** Зуылбек-ау, бұл нағыз саған керек белгі. Айталық сен велосипедпен зуылдап келесің дейік. Қарсы алдыңнан осы белгі кездесті. Ендеше алдыңда «Шлагбауны бар темір жол өткелі бар» деген сөз. Ұқтың ба?

**Зуылбек:** А-а... Бұл белгінің де қажеті бола қоймас. Салдырап-гүлдірлеп пойыз жеткенше, зу етіп өтіп те үлгеремін.

( адам белгісі салынған нұсқау белгісінің жанына тоқтай қалады).

**Зуылбек:** (басын шайқап) Көк төртбұрыш, ақ үшбұрыш, қара адам?!

**Инспектор:** Жаяулар өтпесі.

**Зуылбек:** Қой, мен зуылдайын. Бұл белгілерді түгендеймін деп жолымнан қалармын. Сау болыңдар, ережелер! (теріс қарап, бас бармағы мен соңғы белгіні көрсетіп кетіп мысқылдайды. Осы кезде сахна сыртынан әуелі машинаның гүрілі, сосын шиқылдаған тормоз дауысы, бірнәрсенің салдыр-гүлдір құлағаны естіледі. Сахнада тұрған балалар Зуылбек кеткен жаққа шошына қарап, бастарын ұстайды. Сәл үнсізідік. Сахнадағы балалар енді біреуді көргендей күбірлесіп, қозғалақтайды. Сахнаға бір қолында велосипедтің майысқан доңғалағы, екінші қолында рулі, ақсаңдай басып Зуылбек шығады. Басы салбырап сахнаның ортасына келіп тұрады).

**Зуылбек:** (басын көтеріп инспекторға, сосын балаларға қарап)Шынында да жол жүру ережесін білген дұрыс екен.

**Балалар жамырай:**Дұрыс, кел, қатарымызға тұр. (Зуылбек соларға қарай беттейді де, әлгіндегі өзі мазақтап кеткен белгінің қасына тоқтайды. Жаяулар өтпесі жол белгісі атрибутын киген балалардың арасына барып тұрады).

**Инспектор:** Көрдіңдер ме, балалар, жолда жүру ережесін сақтамаған Зуылбек жазым болуға аз ғана қалды. Енді ол да жол белгілерін үйренетін болады.

**Жүргізуші:** Қымбатты оқушылар мен сендерге жұмбақ жасырғым келіп тұр, олар жай жұмбақ емес, жолда жүру ережесіне қатысты жұмбақтар.

1. Көліктің қаншасын жанынан өткізген,

Іргеден басталып, алысқа жеткізген.

Бұл не? (Жол)

1. Шабысқа тәулік бойы төзе алады,

Бір тұлпар жаңылмайтын жорғасы бар .

Жүк емес жануарға жүз адамың,

Доғасын сымға сүйреп жолға шығар. (Трамвай)

1. Жоқ өзінде бас та, ауыз да, құлақ та,

Бақырайған үш көзі бар, бірақ та. (Бағдаршам)

**Жүргізуші:** Енді балалар біз сіздермен «Бағдаршам» ойынын ойнайық.

(ойынның шарты: балалар шеңбер бойына тұрып, бағдаршамның әр түсіне байланысты қимыл-әрекет жасайды).

**Жүргізуші:** Сондай-ақ балалар біздің инспектор келген қонақтардан сұхбат алғысы келеді.

**Сұрақтар:**

1. Қоғамдық транспорттан шыққаннан кейін көшеден қалай өту керек?
2. Жаяулар өтпесі қалай белгіленеді?
3. Бағдаршамды сигналдар қалай орналасқан?
4. Жол белгілері қандай топқа бөлінеді?
5. Тротуар-деген сөз нені білдіреді?

**Жүргізуші:** Енді балалар интербелсенді тақтаға назар аударайық. Бағдаршам туралы деректерге көңіл бөлейік. Бағдаршам тек 1914 жылы Американың Кливленд қаласында, сосын Нью-Йорк, тағы басқа қалаларында қайта пайда болды. Бұл жолы олар электрлі болды. Тек екі түсті ғана, қызыл және жасыл. 1918 жылдан бастап қана үш түс қолдана басталды.
Кеңес Одағы бойынша алғаш рет бағдаршам Мәскеу қаласында 1924 жылы Кузнецк көпірі мен Петровка көшелерінің қиылысынан орын алды. Бағдаршамдағы түстер бекер таңдап алынбаған. Қызыл түс қауіп ұғымын білдіреді. Сосын бұл түс күндіз де, түнде де, тұман мен жауынды күні де жақсы көрінеді. Жасыл түс қызыл түстен айқын ажыратылады. Сары сигнал – негізі қызыл мен жасыл түстердің арасындағы айырым белгісі.
**Жүргізуші:** Балалар сонымен сіздер біраз мағлұмат алдындар. Енді сөзжұмбақ шеше қояйық. (сөзжұмбақ шешеді, бағдаршам туралы).

**Жүргізуші:** Сонымен қандай сөз шықты?

**Оқушылар:** Бағдаршам.

**Жүргізуші:** Олай болса балалар әрқашанда есімізден шығармайық бағдаршам түстерін, есімізде сақтап, сақ болайық әркезде. Рахмет балалар, бүгін сіздер өздеріңнің жол ережесін білетіндіктеріңді көрсеттіңдер.

**Жүргізуші:**

Қай көше, қай қалаға барсаңыз да,

Қай ақыл өлшеміне салсаңызда.

Жол жүру ережесі –заңды тәртіп,

Ол ортақ,

Үлкен-кіші баршаңызға-дей келе әнмен аяқтағымыз келеді тәрбие сағатымызды.

Ән: «Әрқашан күн сөнбесін»

1.Көшеде біз сақ болайық,

Қаймықпаймыз ата-ана.

Жолда сен бол лайық,

Жас ұлан деген атыңа.

 Қ/сы

Әрқашан күн сөнбесің,

Аспаннан бұлт төнбесін.

Қасымда болсын мамам,

Болайын мен де аман!

2.Жолда жүру әліппесін

Білген жөн бес саусақтай.

Сонда ғана жүре аласың,

Сен өзіңді сау сақтап.

 Қ/сы

 Еңбекшілдер орта мектебі

 (ашық тәрбие сағаты)

 Сынып жетекші: Алимбетова Г.Ш.